Forslag til RÅDETS FORORDNING om afslutning af antidumpingproceduren vedrørende importen af tekstureret garn af endeløse polyesterfibre med oprindelse i Indonesien, Malaysia, Taiwan og Thailand.

(forelagt af Kommissionen)

BEGRUNDELSE

Kommissionen indledte den 14. juni 2001 en udløbsundersøgelse af importen til EF af tekstureret garn af endeløse polyesterfibre med oprindelse i Taiwan. Den 10. november 2001 indledte Kommissionen en udløbsundersøgelse af importen til EF af tekstureret garn af endeløse polyesterfibre med oprindelse i Indonesien og i Thailand.

På baggrund af de foreløbige konklusioner af disse to udløbsundersøgelser indledte Kommissionen den 31. maj 2002 to fornyede undersøgelser af importen til EF af tekstureret garn af endeløse polyesterfibre dels med oprindelse i Taiwan, dels med oprindelse i Indonesien.

Kommissionen indledte den 6. juni 2002 en udløbsundersøgelse af importen til EF af tekstureret garn af endeløse polyesterfibre med oprindelse i Malaysia.

International Rayon and Synthetic Fibres Committee (CIRFS) trak ved skrivelse af 2. maj 2003 til Kommissionen formelt sin anmodning om en fornyet undersøgelse af antidumpingforanstaltningerne vedrørende importen af tekstureret garn af endeløse polyesterfibre med oprindelse i Indonesien, Malaysia, Taiwan og Thailand tilbage.

Det foreslås således, at Rådet vedtager bilagte forslag til forordning, der bør offentliggøres i Den Europæiske Unions Tidende senest den 29 august 2003.

Forslag til RÅDETS FORORDNING om afslutning af antidumpingproceduren vedrørende importen af tekstureret garn af endeløse polyesterfibre med oprindelse i Indonesien, Malaysia, Taiwan og Thailand

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab [1], i det følgende benævnt "grundforordningen", særlig artikel 9,

[1] EFT L 56 af 6.3.1996, s. 1, senest ændret ved forordning (EF) nr. 1972/2002 (EFT L 305 af 7.11.2002, s. 1).

under henvisning til forslag fra Kommissionen efter konsultationer i Det Rådgivende Udvalg, og

ud fra følgende betragtninger:

A. PROCEDURE

1. Tidligere undersøgelser og gældende foranstaltninger

(1) Rådet indførte ved forordning (EF) nr. 3905/88 [2], ændret ved forordning (EF) nr. 1074/96 [3] og 2010/2000 [4] en endelig antidumpingtold på importen i EF af tekstureret garn af endeløse polyesterfibre, i det følgende benævnt 'polyesterfibre' med oprindelse i Taiwan.

[2] EFT L 347 af 16.12.1988, s. 10.

[3] EFT L 141 af 14.6.1996, s. 45.

[4] EFT L 241 af 26.9.2000, s. 1.

(2) Ved forordning (EF) nr. 2160/96 [5], senest ændret ved forordning (EF) nr. 1078/2001 [6], indførte Rådet en endelig antidumpingtold på importen til EF af polyesterfibre med oprindelse i Indonesien og Thailand.

[5] EFT L 289 af 12.11.1996, s. 14.

[6] EFT L 149 af 2.6.2001, s. 5.

(3) Ved forordning (EF) nr. 1001/97 [7] indførte Rådet en endelig antidumpingtold på importen af polyesterfibre med oprindelse i Malaysia. I september 2000 blev den gældende told som følge af en fornyet undersøgelse, som den største eksporterende producent havde anmodet om, sat ned til 3,2 % ved forordning (EF) nr. 1992/2000 [8].

[7] EFT L 145 af 5.6.1997, s. 1.

[8] EFT L 238 af 22.9.2000, s. 1.

2. Udløbsundersøgelse og fornyet undersøgelse

Taiwan

(4) Efter offentliggørelsen af en meddelelse om det forestående udløb [9] af gyldigheden af de gældende antidumpingforanstaltninger vedrørende importen af polyesterfibre med oprindelse i Taiwan modtog Kommissionen en anmodning om en fornyet undersøgelse i henhold til artikel 11, stk. 2, i grundforordningen.

[9] EFT C 361 af 15.12.2000, s. 2.

(5) Kommissionen fastslog efter høring af Det Rådgivende Udvalg, at der forelå tilstrækkelige beviser til at indlede en udløbsundersøgelse, og indledte en undersøgelse [10] i henhold til artikel 11, stk. 2, i grundforordningen.

[10] EFT C 170 af 14.6.2001, s. 2.

(6) Kommissionen indledte samtidig på eget initiativ efter høring af Det Rådgivende Udvalg en undersøgelse [11] i henhold til artikel 11, stk. 3, i grundforordningen efter at have konstateret, at der forelå tilstrækkelige beviser til at berettige indledningen af en fornyet undersøgelse af importen af polyesterfibre med oprindelse i Taiwan.

[11] EFT C 129 af 31.5.2002, s. 5.

Indonesien

(7) Efter offentliggørelsen af en meddelelse om det forestående udløb [12] af gyldigheden af de gældende antidumpingforanstaltninger vedrørende importen af polyesterfibre med oprindelse i Indonesien modtog Kommissionen en anmodning om en fornyet undersøgelse i henhold til artikel 11, stk. 2, i grundforordningen.

[12] EFT C 74 af 7.3.2001, s. 2.

(8) Kommissionen fastslog efter høring af Det Rådgivende Udvalg, at der forelå tilstrækkelige beviser til at indlede en udløbsundersøgelse, og indledte en undersøgelse [13] i henhold til artikel 11, stk. 2, i grundforordningen.

[13] EFT C 316 af 10.11.2001, p. 9 (Meddelelsen om indleding af denne udløbsundersøgelse omfattede også import af polyesterfibre fra Thailand).

(9) Kommissionen indledte samtidig på eget initiativ efter høring af Det Rådgivende Udvalg en undersøgelse [14] i henhold til artikel 11, stk. 3, i grundforordningen efter at have konstateret, at der forelå tilstrækkelige beviser til at berettige indledningen af en fornyet undersøgelse af importen af polyesterfibre med oprindelse i Indonesien.

[14] EFT C 129 af 31.5.2002, s. 2.

Thailand

(10) Efter offentliggørelsen af en meddelelse om det forestående udløb [15] af gyldigheden af de gældende antidumpingforanstaltninger vedrørende importen af polyesterfibre med oprindelse i Thailand modtog Kommissionen en anmodning om en fornyet undersøgelse i henhold til artikel 11, stk. 2, i grundforordningen.

[15] EFT C 74 af 7.3.2001, s. 2.

(11) Kommissionen fastslog efter høring af Det Rådgivende Udvalg, at der forelå tilstrækkelige beviser til at indlede en udløbsundersøgelse, og indledte en undersøgelse [16] i henhold til artikel 11, stk. 2, i grundforordningen.

[16] EFT C 316 af 10.11.2001, p. 9 (Meddelelsen om indleding af denne udløbsundersøgelse omfattede også import af polyesterfibre fra Indonesien).

Malaysia

(12) Efter offentliggørelsen af en meddelelse om det forestående udløb [17] af gyldigheden af de gældende antidumpingforanstaltninger vedrørende importen af polyesterfibre med oprindelse i Malaysia modtog Kommissionen en anmodning om en fornyet undersøgelse i henhold til artikel 11, stk. 2, i grundforordningen.

[17] EFT C 248 af 6.9.2001, s. 2.

(13) Kommissionen fastslog efter høring af Det Rådgivende Udvalg, at der forelå tilstrækkelige beviser til at indlede en udløbsundersøgelse, og indledte en undersøgelse [18] i henhold til artikel 11, stk. 2, i grundforordningen.

[18] EFT C 135 af 6.6.2002, s. 10.

B. TILBAGETRÆKNING AF KLAGEN OG AFSLUTNING AF PROCEDUREN

(14) CIRFS trak ved skrivelse af 2. maj 2003 til Kommissionen formelt sin anmodning om udløbsundersøgelser af antidumpingforanstaltningerne, jf. artikel 11, stk. 2, i grundforordningen, vedrørende importen af polyesterfibre med oprindelse i Indonesien, Malaysia, Taiwan og Thailand tilbage.

(15) I overensstemmelse med artikel 9, stk. 1, i grundforordningen kan proceduren afsluttes, hvis klagen trækkes tilbage, medmindre en sådan afslutning ville være i strid med EF's interesse.

(16) Da undersøgelsen har vist, at en sådan afslutning ikke er i strid med EF's interesse, bør udløbsundersøgelserne på baggrund af ovenstående afsluttes. Det er ikke længere i EF's interesse at fortsætte den fornyede undersøgelse af de gældende antidumpingforanstaltninger vedrørende import af polyesterfibre med oprindelse i Indonesien og Taiwan.

(17) Interesserede parter blev underrettet herom og fik mulighed for at fremsætte bemærkninger. Der er ikke modtaget nogen bemærkninger, der tyder på, at en afslutning ville være i strid med EF's interesser.

(18) Konklusionen er derfor, at antidumpingproceduren vedrørende import af polyesterfibre med oprindelse i Indonesien, Malaysia, Taiwan og Thailand bør afsluttes, uden at der indføres foranstaltninger -

UDSTEDT FØLGENDE FORORDNING:

Eneste artikel

Antidumpingproceduren vedrørende importen til EF af tekstureret garn af endeløse polyesterfibre, der i øjeblikket tariferes under KN-kode ex 5402 33 00, med oprindelse i Indonesien, Malaysia, Taiwan og Thailand afsluttes.

Udfærdiget i Bruxelles, [...]

På Rådets vegne

Formand